Ellenille
Tyttö, ihanampi lähteen
 Läikyntää, – niin raikas, sees
 Jääköön, kuin se, ikuisesti
 Lapsenmieli sydämees!

 Tyttö, ihanampi tähden
 Kimmellystä iltaisin, –
 Taivas, kuin sen, ikuisesti
 Kotis olkoon sinunkin!

 Tyttö, ihanampi ruusun
 Raikkautta kasteisen, –
 Oi, sen tuoksu ikuisesti
 Säilyttäös suloinen!

 Joskus sentään muista myöskin
 Vallatonta perhostas –
 Siltä suloisesti pauloit
 Siivet silkkikutreillas!

Josef Julius Wecksell
Runot
Uuno Kailas